ভৈরব থানা জেলা কিশোরগঞ্জ ঢাকা বিভাগ ভবানীপুর আমান উল্লাহ পুলিশ    নামকরণ ও ইতিহাস  ১৭৬৪ থেকে ১৭৭৩ সালের মধ্যে অংকিত ও ১৭৮১ সালে প্রকাশিত জেমস জে. রেনেলের অবিভক্ত বাংলার মানচিত্রে ভৈরব নামক ভূখন্ডের অস্তিত্ব পাওয়া যায় না। ব্রহ্মপুত্র নদ সে সময় ১০ থেকে ১২ মাইল প্রশস্ত ছিল, মেঘনা ছিল ব্র্রহ্মপুত্রের উপ-নদী। মেঘনা ও ব্র্রহ্মপুত্রের মিলনস্থলে সৃষ্ট বালির চর বর্তমানে জনপদ ভৈরব। জেগে উঠা চরাঞ্চল ও জলাভূমিতে উলু-খাগড়ার বন জন্মানোর কারণে স্থানটির প্রথম নাম হয় উলুকান্দি। উলুকান্দি তৎকালীন ভাগলপুর দেওয়ানদের জমিদারীর অর্ভূক্ত হলো। নবীনগর উপজেলার বিটঘরের দেওয়ান ভৈরব চন্দ্র রায় ভাগলপুরের জমিদার দেওয়ান সৈয়দ আহমদ রেজা এর কাছ থেকে মৌখিক অনুমতি নিয়ে উলুকান্দি ও পার্শ্ববর্তী এলাকায় জনবসতি শুরু করেন। জনবসতির পাশাপাশি একটি বাজার গড়ে উঠে। দেওয়ান ভৈরব চন্দ্র রায় তার মায়ের নামে বাজারটির নাম দেন কমলগঞ্জ প্রকাশ্যে ভৈরব বাজার। পার্শ্ববর্তি গ্রামগুলোর নাম দেওয়া হয় তার ভাই-বোনদের নামানুসারে ভৈরবপুর, কমলপুর, জগন্নাথপুর, শম্ভুপুর, কালীপুর, চন্ডিবের ও লক্ষীপুর।সে সময়কালে সনাতন বনিক গন সকল বড় বড় ব্যাবসা পরিচালনা করতেন, তারমধ্যেও হাজী নূর মোহাম্মদ মিয়া নামক একজন ধন্যাঢ্য ব্যাবসায়ী ও ৭ জন পুত্র ভৈরবের প্রথক দিকের ব্যাবসায়ী ছিলেন। তারা ইন্ডিয়ার বিভিন্ন প্রান্ত থেকে মরিচ এনে তার ব্যাবসা করতেন। তারাই প্রথম বৃহত্তর ময়মনসিংহের মুসলান প্রজা হিসেবে ইট সুরকি দিয়ে দালান বাড়ি নির্মাণ করেন আর এজন্য জমিদার কে মোটা অংকের ট্যাক্স ও প্রদান করেন, সে দোতলা ডুপ্লেক্স আদলের দালানে হোসেন শহীদ সোহরাওয়ার্দী সহ অনেক নামকরা রাজনৈতিক ও সন্মানিত ব্যাক্তিগত আতিথিয়েতা গ্রহন করেছিলেন। হাজী নূর মোহাম্মদ মিয়ার পরবর্তী প্রজন্ম ভৈরবের শিক্ষা ও শিক্ষিতের হার বাড়ানোর লক্ষে বহু শিক্ষা প্রতিষ্ঠান গঠনে অর্থনৈতিক সাহায্য করেছেন আর একক ভাবে ভৈরব জামিয়া ইসলামিয়া দারুল উলুম মাদ্রাসা প্রতিষ্ঠা করেন। হাজী নূর মোহাম্মদ মিয়া অজপাড়া ভৈরব কে কৃষি ও ব্যাবসা বানিজ্যে ভালো অবস্থানে পৌছে দেয়ার জন্য একজন অগ্রপথিক হিসেবে বিবেচিত হোন। এখনো উনার বংশের অধীনেই ভৈরবের সকল মৌজায় বিষয় সম্পত্তি রয়েছে।  ১৯০৬ সালে ভৈরব থানা প্রতিষ্ঠিত হয় এবং ১৯৮৩ সালের ১৫ এপ্রিল থানাটি মানোন্নীত হয়েছে। ভৈরব পূর্বে বৃহত্তর ময়মনসিংহ এবং বর্তমানে কিশোরগঞ্জ জেলার প্রশাসনিক অধিভুক্ত।   অবস্থান ও আয়তন  এটি মেঘনা নদীর তীরে অবস্থিত একটি উপজেলা। ভৈরব উপজেলার উত্তরে বাজিতপুর উপজেলা, দক্ষিণে নরসিংদী জেলার রায়পুরা উপজেলা ও ব্রাহ্মণবাড়িয়া জেলার ব্রাহ্মণবাড়িয়া সদর উপজেলা, পূর্বে ব্রাহ্মণবাড়িয়া জেলার সরাইল উপজেলা ও আশুগঞ্জ উপজেলা, পশ্চিমে কুলিয়ারচর উপজেলা ও নরসিংদী জেলার রায়পুরা উপজেলা।  প্রশাসনিক এলাকা ভৈরবে থানা হিসেবে ঘোষিত হয় ১৯০৬ সালে। পরে এ থানাকে বর্তমানের ভৈরব উপজেলায় উন্নীত করা হয় ১৯৮৩ সালে। এ উপজেলায় ১টি পৌরসভা, ৭টি ইউনিয়ন, ৩২টি মৌজা ও ৮৪টি গ্রাম রয়েছে।  পৌরসভা:  ক্রমিক.  পৌরসভা    আওতাধীন শহর ১   ভৈরব পৌরসভা  ভৈরব বাজার ইউনিয়ন:  ক্রমিক.  ইউনিয়ন    জিও কোড ১ আগানগর ইউনিয়ন ২১ ২ কালিকাপ্রাসাদ ইউনিয়ন ৪৭ ৩ গজারিয়া ইউনিয়ন ৩৫ ৪ শিবপুর ইউনিয়ন ৭১ ৫ শিমুলকান্দি ইউনিয়ন ৮৩ ৬ শ্রীনগর ইউনিয়ন - ৭ সাদেকপুর ইউনিয়ন ৫৯   জনসংখ্যার উপাত্ত  ২০০১ সালের আদমশুমারি অনুসারে ভৈরবের মোট জনসংখ্যা ২,৪৬,৮২০ জন। পুরুষের সংখ্যা ১,২৭,৬২০ জন। আর নারীর সংখ্যা ১,১৯,২০০। পুরুষের অনুপাত মোট জনসংখ্যার ৫১% আর নারীর অনুপাত ৪৯%। সর্বমোট গৃহের সংখ্যা গ্রামে ২৮,৯৪২ টি এবং শহরে ১৭,৬৯২ টি। সর্বমোট জমির পরিমাণ ৩০,০৮০ একর। চাষযোগ্য জমির পরিমাণ ১৭,৬১৬ একর। সেচের আওতায় অন্তর্ভুক্ত জমির পরিমাণ ২০,৩০২ একর।   শিক্ষা  বাংলাদেশ পরিসংখ্যান ব্যুরোর ২০০৭ সালের রিপোর্ট অনুযায়ী ভৈরব উপজেলায় আলিয়া মাদ্রাসা আছে ৩ টি, জুনিয়র হাই স্কুল ২ টি, কওমী (ফুরকানিয়া) মাদ্রাসা ২৬১ টি, কলেজ আছে ৬ টি, ভোকেশনাল ইন্সটিটিউট ১ টি, দৃষ্টি-প্রতিবন্ধীদের জন্য বিশেষ স্কুল আছে ১ টি, প্রাইমারি স্কুল আছে ৯২ টি, কিন্ডার গার্ডেন আছে ২৬ টি এবং শিক্ষক প্রশিক্ষণ কেন্দ্র আছে ১ টি।  উল্লেখযোগ্য কয়েকটি শিক্ষাপ্রতিষ্ঠান  সর্বশেষ তথ্যমতে ২০২৪ :  বিশ্ববিদ্যালয় :  •শেখ হাসিনা ইউনিভার্সিটি অব সায়েন্স অ্যান্ড টেকনোলজি  কলেজ: ভৈরব উপজেলায় ৯ টি কলেজ রয়েছে   • হাজী আসমত সরকারি কলেজ  • সরকারি জিল্লুর রহমান মহিলা কলেজ  • রফিকুল ইসলাম মহিলা কলেজ   • জিল্লুর রহমান প্রিমিয়ার ব্যাংক স্কুল এন্ড কলেজ, বাঁশগাড়ী  • শহীদুল্লাহ্ কায়সার কলেজ, বাঁশগাড়ী  • শিমুলকান্দি কলেজ  • জিল্লুর রহমান স্কুল এন্ড কলেজ, আগানগর  • ভৈরব আইডিয়াল কলেজ  • কমলপুর হাজী জহির উদ্দিন স্কুল এন্ড কলেজ (সর্বশেষ অনুমোদিত ২০২৪)  হাইস্কুল: সর্বশেষ তথ্যমতে ২০২৪, মাধ্যমিক ও উচ্চ মাধ্যমিক শিক্ষা বোর্ডের অধীনে ভৈরব উপজেলায় ১৯ টি উচ্চ বিদ্যালয় রয়েছে।   • ভৈরব কেবি পাইলট মডেল উচ্চ বিদ্যালয়   • বাংলাদেশ রেলওয়ে উচ্চ বিদ্যালয়   • কমলপুর হাজী জহির উদ্দিন স্কুল এন্ড কলেজ   • ভৈরব এমপি পাইলট বালিকা উচ্চ বিদ্যালয়   • জিল্লুর রহমান প্রিমিয়ার ব্যাংক স্কুল এন্ড কলেজ, বাঁশগাড়ী  • কালিকাপ্রসাদ উচ্চ বিদ্যালয়   • আলফাজ উদ্দিন উচ্চ বিদ্যালয়,  মানিকদী  • মুর্শিদ মুজিব উচ্চ বিদ্যালয়   • আফসার উদ্দিন উচ্চ বিদ্যালয়   • হাজী ইউসুফ আলী উচ্চ বিদ্যালয়   • সাদেকপুর উচ্চ বিদ্যালয়   • শিমুলকান্দি উচ্চ বিদ্যালয়   • শ্রীনগর উচ্চ বিদ্যালয়   • যোগেন্দ্রচন্দ্র উচ্চ বিদ্যালয়   • কালীপুর উচ্চ বিদ্যালয়   • রসূলপুর উচ্চ বিদ্যালয়   • ওয়ার্ড আদর্শ উচ্চ বিদ্যালয়   • জিল্লুর রহমান স্কুল এন্ড কলেজ, আগানগর  • জামালপুর টেকনিক্যাল উচ্চ বিদ্যালয়   মাদ্রাসা: সর্বশেষ তথ্যমতে, ২০২৪ বাংলাদেশ মাদ্রাসা শিক্ষা বোর্ডের অধীনে ভৈরব উপজেলায় ৯টি দাখিল মাদ্রাসা রয়েছে।   ° জামিয়া ইসলামিয়া দারুল উলুম মাদ্রাসা, কমলাপুর, ভৈরব।    • শম্ভুপুর দারুচ্ছন্নাত নেছারিয়া আলিম মাদ্রাসা  • রাউফিয়া সুন্নিয়া দাখিল মাদ্রাসা, মধ্যেররচর  • বাঁশগাড়ী ইসলামিয়া দাখিল মাদ্রাসা  • ইসলামপুর (কালিপুর) মহিউল ইসলাম ফাজিল মাদ্রাসা  • আদর্শ দাখিল মাদ্রাসা, শম্ভপুর  • মৌলভী কেরামত আলী ফাজিল মাদ্রাসা, মিরারচর-আকবরনগর  • আফতাবুল উলুম আলিম মাদ্রাসা, ঘোড়াকান্দা  • ধুলিগানি দাখিল মাদ্রাসা,আগানগর  • ঝগড়ারচর দারুছুন্নাহ মহিলা দাখিল মাদ্রাসা    উল্লেখযোগ্য স্থান ও স্থাপনা  সৈয়দ নজরুল ইসলাম সেতু জিল্লুর রহমান রেলওয়ে সেতু  শহীদ হাবিলদার আব্দুল হালিম রেলওয়ে সেতু মেঘনা নদীর ঘাট  পানাউল্লার চর বধ্যভূমি পৌর শহীদ মিনার জিল্লুর রহমান সেতু, মানিকদী মেন্দিপুর শীতলপাটি ব্রীজ, লুন্দিয়া ভৈরব রাজ কাচারি   উল্লেখযোগ্য ব্যক্তিত্ব   হাজী নূর মোহাম্মদ মিয়া; প্রখ্যাত দানবীর ও শিক্ষানুরাগী। জামিয়া ইসলামিয়া দারুল উলুম মাদ্রাসা কমলপুর ভৈরব এর জমিদাতা ও প্রতিষ্ঠাতা। বৃটিশ শাসনামলের সবচেয়ে ধনী মুসলিম ব্যাবসায়ী।   হাজী আসমত আলী বেপারী (মৃত্যু:১৯৬৭); প্রখ্যাত দানবীর ও শিক্ষানুরাগী, হাজী আসমত কলেজের প্রতিষ্ঠাতা।  জিল্লুর রহমান (১৯২৯-২০১৩) সাবেক মহামান্য রাস্ট্রপতি, গনপ্রজাতন্ত্রী বাংলাদেশ। মহান মুক্তিযুদ্ধের সংঘঠক সাবেক ভারপ্রাপ্ত সভাপতি ও সাধারণ সম্পাদক বাংলাদেশ আওয়ামী লীগ। সাবেক মন্ত্রী এল জি আর ডি, গনপ্রজাতন্ত্রী বাংলাদেশ।   কমান্ডার আব্দুর রউফ (১৯৩৩ - ২০১৫) ছিলেন বাংলাদেশ নৌবাহিনীর একজন কর্মকর্তা, বাংলাদেশের স্বাধীনতা যুদ্ধের সংগঠক এবং রাজনীতিবিদ। তিনি গণফোরামের সভাপতিমণ্ডলীর সদস্য হিসেবে দায়িত্ব পালন করেন। তিনি ১৯৬৮ সালে দায়ের করা আগরতলা ষড়যন্ত্র মামলার অন্যতম অভিযুক্ত ছিলেন। ২০১১ সালে বাংলা একাডেমি তাকে সম্মানসূচক ফেলোশিপ প্রদান করে। মুক্তিযুদ্ধে বিশেষ অবদানের জন্য বাংলাদেশ সরকার ২০২০ সালে তাকে মরণোত্তর স্বাধীনতা পদকে ভূষিত করে।   নাজমুল হাসান পাপন ( সাবেক সভাপতি— বাংলাদেশ ক্রিকেট বোর্ড)।   আলহাজ্ব আব্দুল মান্নান একজন শিক্ষানুরাগী, জামিয়া ইসলামিয়া দারুল উলুম মাদ্রাসা কমলপুর ভৈরব এর প্রতিষ্ঠাতা। বৃটিশ ভারতের বিখ্যাত ছাত্র নেতা, কলকাতায় পড়াশোনা কালীন অল ইন্ডিয়া মুসলিম স্টুডেন্ট লীগের সাধারণ সম্পাদক।   কাদির বক্স ব্যাপারী, ব্যাবসায়ী দানবীর শিক্ষানুরাগী। ভৈরবের সর্ববৃহৎ শিক্ষা প্রতিষ্ঠান ভৈরব কে বি পাইলট সরকারি স্কুলের প্রতিষ্ঠাতা।  আলহাজ্ব জহিরুল হক। শিক্ষানুরাগী ও বীর ভাষা সৈনিক, রাজনৈতিক ব্যাক্তিত্ব।  তথ্যসূত্র  বহিঃসংযোগ    বিষয়শ্রেণী:ভৈরব উপজেলা বিষয়শ্রেণী:কিশোরগঞ্জ জেলার উপজেলা